Steam ทำลายสถิติอีกรอบ เกมเมอร์ออนไลน์พร้อมกัน 22 ล้านคนทั่วโลก
สภาวะการปิดเมือง และกักตัวเองอยู่แต่ภายในบ้าน เพื่อป้องกันการแพร่ระบาดไวรัสโควิด-19 ส่งผลให้ผู้คนใช้เวลาในการเล่นเกมมากขึ้นช่วงสุดสัปดาห์ที่ผ่านมา สตีม (Steam) แพลตฟอร์มเกมชื่อดัง ทำลายสถิติของตัวเองอีกครั้ง โดยมีผู้เล่นเกมพร้อมกันมากกว่า 22 ล้านคนทั่วโลกผลพวงจาก COVID-19 เกิดปรากฏการณ์ใหม่บน Steam มีผู้เล่นพร้อมกันเกือบ 20 ล้านคนนับตั้งแต่สถานการณ์ไวรัสโควิด-19 แพร่ระบาดอย่างหนัก ส่งผลให้ผู้คนจำต้องกักตัวเองอยู่แต่ในบ้านพักอาศัย ไม่มีกิจกรรมอื่นใดให้ทำ อีกทั้งยังต้องงดเว้นการเข้าสังคม เพื่อหยุดยั้งการแพร่ระบาดของไวรัส นั่นจึงทำให้ยอดผู้ใช้งานของสตีม นับตั้งแต่วันที่ 15 มีนาคมที่ผ่านมา มียอดผู้เล่นเกมพร้อมกันเกือบ 20 ล้านคน ก่อนจะขยับมาที่ 21 ล้านคน กระทั่งทำสถิติใหม่ที่ 22 ล้านคน เมื่อวันที่ 22 มีนาคมที่ผ่านมาสำหรับเกมที่เหล่าเกมเมอร์เทใจมากที่สุดในช่วงที่กักตัวเองอยู่ในบ้านพัก หนีไวรัสโควิด-19 ได้แก่ Counter-Strike: Global Offensive ตามด้วย DOTA 2 และ PlayerUnknowns Battlegroundsอย่างไรก็ตาม ในอนาคตอันใกล้เชื่อว่า จำนวนผู้เล่นเกมในสตีม โดยเฉพาะในช่วงวันหยุด จะมีแนวโน้มสูงขึ้น เนื่องจากหลายประเทศเริ่มออกนโยบายปิดเมืองเพิ่มมากขึ้น โดยเฉพาะประเทศในแถบทวีปเอเชีย ซึ่งหนึ่งในความบันเทิงอย่างเกม ก็อาจเป็นทางเลือกยามยากในชั่วโมงนี้.
สภาวะการปิดเมือง และกักตัวเองอยู่แต่ภายในบ้าน เพื่อป้องกันการแพร่ระบาดไวรัสโควิด-19 ส่งผลให้ผู้คนใช้เวลาในการเล่นเกมมากขึ้น
Steam,โควิด-19,COVID-19